Diari Oficial de la Generalitat Valenciana


Sumari del DOGV 320, del 19-12-1985 (1985/805461)

DECRET 180/1985, d'11 de novembre, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Indústria, Comerç i Turisme.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/11/11/180/dof/vci/html**

### Dades del document

Número de DOGV
:   320

Data del DOGV
:   19-12-1985

Secció del DOGV
:   DISPOSICIONS GENERALS

Número del document
:   1985/805461


Data del document
:   11-11-1985

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 180/1985, d'11 de novembre, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Indústria, Comerç i Turisme.  
La publicació del Decret 114/1985, de 25 de juliol, pel qual s'estableix la nova estructura del Consell de la Generalitat Valenciana, fa necessària la revisió del Decret 40/1984, de 2 d'abril, pel qual s'aprova el Reglament Orgànic i Funcional de la Conselleria d'Indústria, Comerç i Turisme, a fi d'adequar-lo al que disposa l'esmentat Decret de 25 de juliol.   
En atenció d'aquests motius, i per donar compliment al que estableixen els articles 35.f) i 70 de la Llei 5/1983, de 30 de desembre, de Govern Valencià, a proposta del Conseller d'Indústria, Comerç i Turisme, i amb la deliberació prèvia del Consell de la Generalitat Valenciana en sessió celebrada el dia 11 de novembre de 1985,   
DECRETE:  
Article primer  
Es modifica el Reglament Orgànic i Funcional de la Conselleria d'Indústria, Comerç i Turisme, aprovat pel Decret 40/1984, de 2 d'abril, del Consell de la Generalitat Valenciana, en els següents termes:   
«Les Direccions Generals són les següents:   
- Direcció General d'Indústria i Energia.   
- Direcció General de Comerç.   
- Direcció General de Turisme.   
Segon. La secció 2n. del capítol III del títol II passa a anomenar-se «de la Direcció General de Comerç».   
Tercer. L'article 17 queda redactat de la següent manera:   
«Article 17.1. A la Direcció General de Comerç correspon el desplegament i execució de la política de la Conselleria en el sector de comerç.   
2. La Direcció General de Comerç s'estructura en dues àrees:   
- Area d'Ordenament i Control de l'Activitat Comercial.  
- Area de Promoció Comercial.   
Quart.- L'article 18 queda redactat de la següent manera:  
«Article 18.1. En l'àrea d'Ordenament i Control de l'Activitat Comercial s'enquadren les funcions de coordinació i d'ordenament de les mesures orientades tanta adequar el marc del sector comercial als requeriments i exigències que imposa el desplegament general de l'economia, com respecte a la planificació i desplegament del sector de la distribució, des del punt de vista sectorial i territorial.   
S'estructura en els següents serveis:   
- Gabinet d'Ordenament i de Planificació.   
- Gabinet de Formació i Estudis.   
- Gabinet de Preus.   
- Servei de Reforma d'Estructures Comercials.   
- Servei de Reglamentació i Inspecció Comercial.   
2. Al Gabinet d'Ordenament i Planificació correspondrà, en general, l'ordenament global i sectorial del comerç, l'assistència en matèria d'establiment i utilització d'espais comercials, col·laborant amb els ens territorials i altres institucions a fi i efecte d'aconseguir un nivell adient d'equipaments comercials i la inserció pacífica de les noves formes i unitats comercials en el comerç tradicional i, en particular, els horaris comercials, l'actualització del Registre Comercial, la informació sobre l'oferta comercial existent, així com l'emissió d'informes en matèria de la seua competència.   
3. Al Gabinet de Formació i Estudis correspondrà, en general, la capacitació professional dels agents del sector de la distribució i el coneixement, mitjançant la realització d'estudis, de les estructures comercials, canals i processos de comercialització existents. En particular, la realització de cursos, jornades, taules rodones, missions, conferències, etc. així com la prestació d'assistència tècnica, orientació, sensibilització i informació als subjectes que intervenen a l'activitat comercial, l'elaboració de proposta de publicacions i el perfeccionament i reciclatge del personal propi.   
4. Al Gabinet de Preus correspondran, en general, les funcions de preparació de propostes de mesures encaminades a l'execució de política de preus de la Generalitat Valenciana, tot coordinant les actuacions de les Corporacions Locals en matèria de preus objecte de la seua competència, així com de proporcionar la informació sobre preus de determinats béns i serveis i, en particular, la tramitació, informació i elaboració de les propostes dels expedients en matèria de preus que calga sometre a resolució del Conseller i la Comissió de Preus de la Generalitat Valenciana.   
5. Al Servei de Reforma d'Estructures Comercials correspondran, en general, les funcions de preparació de propostes de mesures per a la reforma, modernització i amillorament de les estructures comercials i dels processos de distribució comercial i, en particular, l'estudi i desplegament de programes d'ajuda al finançament de projectes destinats a la modernització i adopció de noves tecnologies per part del comerç independent i associat, així com a la creació i amillorament d'equipaments comercials de tipus col·lectiu a àrees rurals i zones urbanes infradotades.   
6. Al Servei de Reglamentació i Inspecció Comercial correspondrà, en general, la proposta d'elaboració de normes generals d'ordenament de l'activitat comercial i el seu control a fi i efecte d'aconseguir un desplegament harmònic d'aquesta, així com la repressió de la competència deslleial i els controls dels sistemes especials de venda i, en particular, de la publicitat, les vendes promocionals i les vendes fora de l'establiment comercial».   
Cinqué. S'afegeix un nou article a la Secció 2ª del capítol III del títol II, amb la numeració que li corresponga i amb el text següent:   
«1. En l'Area de Promoció Comercial s'enquadren les funcions referents a l'adopció i coordinació de mesures encaminades al foment i desplegament de la comercialització de productes valencians.   
El compliment de les esmentades funcions es realitzarà mitjançant els següents programes:   
- Programes d'Acció de Promoció.   
- Programes de Relacions Institucionals.   
- Programes d'Informació i Assessorament a l'Exportador.   
2. Al Programa d'Accions de Promoció correspondrà, en general, la potenciació de la comercialització de productes valencians a l'exterior. En particular, el recolzament a la realització de campanyes de promoció de productes valencians, els estudis de prospecció demercats, assistència a fires, certàmens comercials i exhibicions de productes valencians, missions comercials directes i inverses, el manteniment de becaris a l'estranger i la potenciació d'agrupacions d'empreses a fi i efecte d'aconseguir una dimensió econòmica adequada.   
3. Al Programa de Relacions Institucionals correspondrà, en general, la concertació, tutela, promoció i impulsió de l'activitat de les Cambres de Comerç, Indústria i Navegació, i la de les Institucions Firals i Fires de la Comunitat Valenciana, instruments bàsics de creació de riquesa i de potenciació dels intercanvis comercials. En particular, el control reglamentari i pressupostari de les esmentades institucions, la coordinació i organització de la participació institucional de la Generalitat Valenciana a certàmens i exhibicions comercials i el manteniment del Registre de Fires de la Comunitat Valenciana.   
4. Al Programa d'Informació i Assessorament a l'Exportador correspondrà l'assessorament als exportadors valencians en alguns aspectes específics de la seua activitat, la preparació i organització d'activitats formatives en matèria de comerç exterior i marketing internacional, la sensibilització de l'empresari exportador, a fi que puga aconseguir la capacitat financera i la dimensió econòmica adequada als nivells europeus estandars, potenciar la creació d'associacions sectorials i consorcis capaços de mantenir polítiques d'exportació fonamentades no solament en el preu sinó també en la qualitat i disseny del producte i la informació a l'exportador sobre mercats estrangers i el mercat nacional».  
Sisé. Queda suprimida la paraula «Consum» que es transcriu l?article 9.2.2n i 4 i article 26.2.   
Seté. Queden suprimits integritat els articles 19, 21 i 28.   
Article segon  
Queda autoritzat el Conseller d'Indústria, Comerç i Turisme a publicar el text refós del Reglament Orgànic i Funcional de la Conselleria d'Indústria, Comerç i Turisme de la Generalitat Valenciana, amb les modificacions i adaptacions derivades del present Decret.   
DISPOSICIO DEROGATORIA  
Queden derogats els articles del Reglament Orgànic i Funcional de la Conselleria d'Indústria, Comerç i Turisme, aprovat pel Decret 40/1984, de 2 d'abril, del Consell de la Generalitat Valenciana, que modificats o suprimits pel present Decret.   
DISPOSICIO FINAL  
Aquesta disposició entrarà en vigor el mateix dia de la seua publicació en el Diari Oficial de la Generalitat Valenciana, sense perjudici de la posterior publicació del text refundit, al qual fa esment l'article segon.   
València, a 11 de novembre de 1985.   
El President de la Generalitat  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI